མེས་པོ་ཚོས་ཤིང་བལ་རླུང་གིས་བདས་པ་དེ།།མཐོ་སར་མི་སྡོད་གཤོང་དུ་ཆགས།།ཟེར།ཁོ་དེ་ལྟར་ས་མཐའ་ནས་མི་ཡི་གཡོག་ཏུ་རྒྱུགས་ཤིང་།ལྟོ་རྒྱབ་ཁོ་ནར་འབད་ནས་སོ་ཚིས་ངན་ངོན་ཙམ་ལ་ཡིད་ཚིམ་ནས་བསྡད།དེ་ལྟར་བསྡད་པས།ད་ལྟ་ཕྱིར་མར་ནང་གྲོང་ཚོར་ལོག་བསམ་དུས།ཁོར་རང་ཉིད་ལ་མར་ནང་གྲོང་ཚོར་ལོག་ཆོག་པའི་ཐོབ་ཐང་ཅི་ཡང་མེད་པ་རྟོགས།ཁོ་འདི་ལྟར་ལག་སྟོང་སྐམ་པོ་མཆན་ལ་བཙིར་ནས་ཕྱིར་མར་ནང་གྲོང་ཚོར་ལོག་ཚེ།དང་ཐོག་མར་ནང་གྲོང་ཚོ་ནས་རྒྱང་དུ་གྱེས་དགོས་པའི་རྒྱུ་མཚན་ཅི་ཡང་བཤད་ཐབས་མི་འདུག་བསམས།